JEENI-YARE ayaa Baashe ku tilmaamay nin aan siyaasada qadan ku lahayn, markiibana xukuumada ama xisbiga uu ka tirsan yahay ay isku dhacaan, isagoo arintaas ka hadlayana wuxuu yidhi “Hadaad taariikh Baashe Cali Jaamac dib u eegto waxaa kuu soo baxaysa qadan xumada mudadii uu siyaasadeed ku soo jiray, Xukuumadii Cabdiraxmaan Tuur wuxuu kaga tegay dhowr bilood, tii Cigaalna bilo, weligiis waqtigii ugu badnaa ee uu xukuumad ku jiro waa tan Madaxweyne Siilaanyo oo si kastaba ula tacaalay inuu golaha ku jiro 2 sano oo dulqaad ah iyo ixtiraamka beesha u hayey darteed, Aniga iyo Beeshuba waxaan Madaxweynaha uga Mahadnaqaynaa sidii qiimaha iyo maamuuska mudnay ee uu Baashe ugu dadaalay mudadii uu golaha ku hayey, waana milgo taariikhda ugu qoran”.
